מפקורה

[250px|ממוזער|שמאל|לוח הנצחה לנספים במפקורה ב[בית הכנסת בית יעקב יוסף - הרב צבי גוטמן בתל אביב]]
ממוזער|250px|מצבה לזכר הנספים באונייה מפקורה בבית הקברות היהודי בבוקרשט.
[ממוזער|250x250 פיקסלים|אנדרטה ב[אשדוד לנספים באניות סטרומה ומפקורה]]
[שמאל|ממוזער|250px|אנדרטה ב[מחנה המעצר בעתלית|מוזיאון ההעפלה על שם משה סנה המנציחה את הקורבנות בספינות המעפילים שטבעו בדרכן לארץ]]
**מֶפְקוּרֶה** (**Mefküre**) הייתה אוניית מעפילים שהפליגה מרומניה לטורקיה באוגוסט 1944, וטובעה בדרכה על ידי צוללת. מתוך למעלה משלוש מאות נוסעים, רק חמישה שרדו.

## מסעה והטבעתה
מפקורה הייתה ספינת מפרשים טורקית בעלת שני תרנים שנבנתה ב-1929, במשקל 120 טון. באוגוסט 1944 ארגן המוסד לעלייה ב' שלושה כלי שיט להעברת יהודים מרומניה לטורקיה. תחת המרשל יון אנטונסקו הייתה רומניה בעלת ברית של גרמניה הנאצית, והמסע מרומניה לטורקיה תוכנן מתוך הנחה שהבריטים יאפשרו לנוסעים להמשיך בדרכם לארץ ישראל.
ב-3 באוגוסט 1944 הפליגו מנמל קונסטנצה הספינות "מורינה", שנשאה 308 מעפילים, "בולבול", שנשאה 390 מעפילים, ו"מפקורה", כשעליה יותר מ-300 מעפילים. ב-5 באוגוסט, כארבעים דקות לאחר חצות, בהיותה במערב הים השחור סמוך לנמל הטורקי אִינֵאָדָה , נורו על ה"מפקורה" פגזי תותח מצוללת, והיא טבעה. ה"בולבול" הצליחה למשות מהמים חמישה ניצולים של ה"מפקורה"; בין השאר דווח על נוסע שקפץ מסיפון ה"בולבול" למים כדי להציל נוסעים מן הים, אך רובם ככולם טבעו. לבד מהנוסעים, שהיו בעיקר מעפילים יהודים, היו על הספינה גם חמישה קצינים בכירים מצבא פולין, מהם שניים ניצלו בשחייה. אחד הקצינים הציל עוד אישה צעירה שהתעלפה, ובנוסף לשלושת אלה, ניצלו גם בני זוג בשם פולופ (Fullop), שלבשו חגורות הצלה. כמו כן, ניצלו גם שישה מלחים טורקים שקפצו לתוך סירת ההצלה היחידה שהייתה על סיפון ה"מפקורה".

לאורך שנים רבות נטען שהספינה טובעה על ידי צוללת גרמנית. לעומת זאת, בדיווחים אחרים נטען שהייתה זו דווקא צוללת רוסית (ShCh-215) שהטביעה את האונייה, בשל טעות בזיהוי או מתוך כוונות זדון. 

יהודים רבים סיפרו כיצד ניצלו חייהם הודות לכך שברגע האחרון לא עלו על האונייה, אם משום שהגיעו מאוחר והופנו לאוניות אחרות או עקב אירועים אחרים כמו מחלה שמנעה השתתפות בנסיעה.

## הנצחה
* לזכר האונייה רחוב באשדוד ליד המרינה וכיכר בשכונת רמות אלון שבירושלים, כמו גם גנים ציבוריים בקריית מטלון בפתח תקווה וברחוב טשרניחובסקי בבת ים.

* באשדוד הוקמה אנדרטה לנספים באוניות סטרומה ומפקורה, על בסיס פסל מאת ברוך וינד.

* בשנת 2003 יצר הבמאי רמי רודן סרט קולנוע על הפרשה, בשם "הספינה מפקורה".


Image:The Death Voyage of STRUMA and MEFKURE (Ashdod).jpg|נתיב המוות של סטרומה ומפקורה
תמונה:אנדרטה לאניות "סטרומה" ו"מפקורה" באשדוד.jpg|כתובת לזכר הנספים בסטרומה ומפקורה באנדרטה באשדוד, יצר ברוך וינד
תמונה:Monument to STRUMA and MEFKURE in Ashdod.jpg|שלט הסבר באנדרטה לסטרומה ומפקורה באשדוד
תמונה:Mefkure-Bu.JPG|אנדרטת זיכרון לנספי האוניה שהוקמה בשנת 2003 בבית העלמין היהודי בדרום בוקרשט
תמונה:Mafkura4180.JPG|פינת מפקורה בנצרת עילית


## ראו גם
* סטרומה 
## לקריאה נוספת
* מרדכי רסל, **תיק "מפקורה": תולדות אנית מעפילים שטובעה בים השחור על ידי הגרמנים בשנת 1944**. הוועדה לפעולות רוחניות בין יהודי רומניה, 1981

## קישורים חיצוניים

* מפקורה, באתר עמותת חיל הים
* סיפורים אישיים של יהודי סוצ'בה והסביבה
* 
* 

## הערות שוליים

קטגוריה:אוניות מעפילים במלחמת העולם השנייה
קטגוריה:אוניות מעפילים שטבעו
קטגוריה:אוניות מעפילים שהפליגו ב-1944
קטגוריה:אוניות מעפילים ליעדי משנה בדרך לארץ ישראל
קטגוריה:אוניות מעפילים בשירות העלייה מרומניה